open-index/open-wikipedia-markdown huggingface dataset:
Tannenberg-monument

duimnael|Die Tannenberg-monument in 1925
Die **Tannenberg-monument** (Duits amptelik respektiewelik *Tannenberg-Nationaldenkmal* en - ná 1934 - *Reichsehrenmal Tannenberg*) is tussen 1924 en 1927 naby Hohenstein in Oos-Pruise (tans Olsztynek in Pole) opgerig ter herdenking van die oorwinnings wat Duitse magte tydens die Eerste Wêreldoorlog teen invallende Russiese troepe behaal het, veral in die Slag by Tannenberg (1914) - wat na die Middeleeuse Slag van Tannenberg (1410) vernoem is - en die Slag by die Masoeriese Mere. Die Duitse bevelhebber, Paul von Hindenburg, wat die monument in 1924 ingewy het, is as nasionale held vereer en later tot rykspresident verkies.

Die monument, wat in 1927 voltooi is, is deur die Berlynse argitekte Johannes en Walter Krüger ontwerp en deur die Weimarse Republiek gefinansieer. Die agthoekige uitleg met agt torings (elkeen met 'n hoogte van 20 meter) is volgens die voorbeeld van Frederik II, keiser van die Heilige Romeinse Ryk se Castel del Monte en Stonehenge geskep.

Toe rykspresident von Hindenburg in 1934 oorlede is, is hy saam met sy vrou, wat reeds in die 1920's oorlede was, in die Tannenberg-monument ter ruste gelê. In Januarie 1945 het pioniers van die Duitse weermag die monument voor naderende Russiese troepe opgeblaas. Die bouvalle is later deur die Poolse owerheid verwyder en die stene onder meer as boumateriaal in Warskou hergebruik.
Massagetal

Die **massagetal** (**A**), ook genoem **atoommassagetal** of **nukleongetal**, is die totale getal protone en neutrone (saam genoem nukleone) in 'n atoomkern. Omdat protone en neutrone beide barione is, is die massagetal (**A**) identies aan die bariongetal (**B**) van die atoomkern of ioon. Die massagetal is verskillend vir elke isotoop van 'n chemiese element. Dit is egter nie dieselfde as die atoomgetal (**Z**) nie, wat eerder die protongetal van die atoomkern weergee, en wat daarom elke element uniek identifiseer. Vandaar die verskil tussen die massagetal en die atoomgetal wat die neutrongetal (**N**) in 'n spesifieke atoomkern gee: *N = A - Z*.

## Bronne
The Drums

**The Drums** is 'n Amerikaanse musiekgroep uit Brooklyn, New York Stad, met lede van die voormalige groep Elkland (voorheen ook Goat Explosion). Die groep het platekontrakte met Moshi Moshi en Island in die VK, Popfrenzy in Australië en Downtown in die VSA.

## Diskografie 
### Albums 
* *The Drums* (Moshi Moshi en Island Records, 7 Junie 2010)
* *Portamento* (2011)
* *Encyclopedia* (2014)
* *Abysmal Thoughts* (2017)
* *Brutalism* (2019)

### Enkelspelers 
* ''Let's Go Surfing* (2009)
* *I Felt Stupid* (2009)

Eerste amptelike enkelspelers van hul debuutalbum:
* *Best Friend* (2010)
* *Forever and Ever Amen'' (29 Mei 2010)

Elke enkelspeler is deur 'n promosiemusiekvideo begelei.

### EP's 
* *Summertime!* (Moshi Moshi, 2009)

## Verwysings 
## Eksterne skakels 
* The Drums op MySpace 
* The Drums - Let's Go Surfing 
* Onderhoud met God Is In The TV Zine 
* The Drums - Selfgetitelde album-resensie (Moshi Moshi/Atlantic) 
* Elkland by Allmusic 

### Musiekvideo's 
* "Let's go surfing" op YouTube
Eie doel

duimnael|regs|300px|'n Sokkerspeler teken 'n "eie doel" aan.

'n **Eie doel** vind in sportsoorte waar doele aangeteken word plaas (soos sokker, yshokkie en basketbal) wanneer 'n speler 'n doel teen sy eie span aanteken. 'n Eie doel is gewoonlik toevallig (nie aspris nie) en kan 'n groot verleentheid vir die speler wees. Dit gebeur meestal tydens verdedigende spel wat misluk of deur die teenstanders uitgebuit word.
Slag van Tannenberg

Die **Slag van Tannenberg** is op 15 Julie 1410 naby die dorp Tannenberg (huidige Poolse naam: *Stębark*) tussen die leër van die Duitse Ridderorde onder bevel van hoogmeester Ulrich von Jungingen en die gemeenskaplike strydmagte van die Koninkryk Pole onder bevel van koning Władysław II Jagiełło en van die Grootvorstedom Litaue onder bevel van grootvors Vytautas geveg. 
[duimnael|links|400px|Slag van Tannenberg ([Jan Matejko)]]
Met hierdie veldslag het die gewapende konflik tussen die Duitse Orde en die Grootvorstedom Litaue, wat op hierdie tydstip reeds sowat 'n eeu voortgeduur het, en die latente mededinging tussen die Orde en die Koninkryk Pole sy hoogtepunt bereik. Die beslissende nederlaag, wat die Duitse Orde in die slag gely het, markeer die begin van die Orde se heerskappy in Pruise asook Pole-Litaue se vordering tot 'n Europese supermoondheid.

Die Slag van Tannenberg word as een van die grootste veldslagte tussen Middeleeuse ridderleërs beskou en is sedert die 19de eeu in Pole en Litaue tot nasionale mite verhef. Om hierdie beslissendste oorwinning in die geskiedenis van dié twee nasies het romantiese legendes en verhale ontstaan, en uiteindelik is dit ook vir nasionalistiese propaganda ingespan om as 'n groter simbool van die nasionale stryd teen invallers en vreemde oorheersing asook as 'n bron van nasionale trots te dien. 

In Pole is die metafoor van die *krzyżacy* ("kruisridder") vanaf die 19de eeu as 'n sinoniem vir die onderdrukking van die Poolse volk gebruik, waarby veral die nasionale digter Adam Mickiewicz die Duitse Ridders in sy werke *Grażyna* en *Konrad Wallenrod* grootliks negatief uitgebeeld het. Nogtans was die Orde vir Mickiewicz net 'n metafoor vir die Russiese besetting van Pole - om sensuur te ontsnap kon hy dinge destyds nie by die naam noem nie.

In die 20ste eeu is die slag ook vir Duitse en Sowjet-Russiese propaganda misbruik. Eers in die laat 20ste eeu het geskiedkundiges begin om die slag vanuit 'n onsydige perspektief te benader.

## Verwysings
Upanga Mashariki

**Upanga Mashariki** is 'n administratiewe wyk in die Ilala-distrik van die Dar es Salaam-streek van Tanzanië. Volgens die 2002-sensus het die wyk 'n totale bevolking van 7,385 inwoners gehad.

## Verwysings
Geschwister Scholl

[duimnael|Geschwister Scholl-standbeeld in [München]]

Die naam **Geschwister Scholl** (Afrikaans: "broer en suster Scholl"), verwys na Hans en sy suster Sophie Scholl, wat deel was van die München-gebaseerde weerstandsgroep, Weiße Rose (Afrikaans: "wit roos"), wat gedurende die Tweede Wêreldoorlog aktief was teen die Nasionaalsosialistiese regering van Duitsland. Die groep het hulle lewens gewaag deur pamflette te versprei in Duitsland, wat eers om passiewe weerstand en later om aktiewe weerstand teen die oorlog en teen Adolf Hitler se regering geroep het.

duimnael|links|Die Geschwister Scholl se graf in München
Hans en Sophie het twee susters, by name Inge Aicher-Scholl (1917–1998) en Elisabeth (* 1920), gehad, en een broer, Werner (1922–1944). Die familie het tot in 1930 in Forchtenberg, Duitsland gewoon, tussen 1930 en 1932 in Ludwigsburg en vanaf 1932 in Ulm.

## Inhegtenisname en teregstelling 
Sophie, Hans en Gustaph Propst is direk na die Gestapo se hoofkwartier by Brienner Straße 20 geneem. Daarna is hulle oorgeplaas vir hul verhoor by die Justisiepaleis (Duits: *Justizpalast*) by Prielmayerstraße, waar hulle skuldig bevind en tot dood veroordeel is. Hulle is op dieselfde dag tereggestel deur onthoofding met die guillotine.

## Verwysings
Zakumi

**Zakumi** is die amptelike gelukbringer (mascot) vir die FIFA Sokker-Wêreldbekertoernooi in 2010. Hy is 'n opgeruimde en sportiewe luiperd met groen hare wat op 22 September 2008 bekendgestel is. Sy naam is afgelei van "ZA", die ISO 3166-1-landkode vir Suid-Afrika, en "kumi", 'n woord wat tien in verskeie Afrikatale beteken.

## Profiel 
Zakumi is op Jeugdag in 1994 gebore. Die groep-A wedstryd tussen Suid-Afrika en Uruguay vind ook op Jeugdag in 2010 plaas. Hy word in 2010 16-jaar oud om 16 jaar van demokrasie te gedenk.

Die groen en geel (goud) kleure van die karakter stem ooreen met die sportdrag wat algemeen deur Suid-Afrikaanse spanne gebruik word, insluitende die Suid-Afrikaanse nasionale sokkerspan.

Andries Odendaal van Kaapstad het die oorspronklike karakter ontwerp.

Die amptelike slagspreuk van Zakumi is "Zakumi speel regverdig" (of "Zakumi's game is Fair Play" in Engels). Die slagspreuk was op advertensiesborde tydens die 2009-konfederasiebeker gebruik, en daarna was dit ook tydens die 2010-wêreldbeker gebruik.

## Omstredenheid 
'n Kontrak vir die vervaardiging van die Zakumi-gelukbringers is aan 'n maatskappy wat deur dr. Shiaan-Bin Huang besit word toegeken. Hy is 'n ANC-lid in die Suid-Afrikaanse parlement. Die vervaardiging van die gelukbringer is toe aan 'n Chinese vervaardiger (*Sjanghai Fashion Plastic Products*) uitgekontrakteer. COSATU het sy kommer hieroor uitgespreek en voorgestel dat die produk eerder plaaslik vervaardig moet word.

Na bewerings van slawearbeid by *Sjanghai Fashion Plastic Products* se fabriek is 'n oudit deur die *Global Brands*-groep (die lisensiehouer) uitgevoer waartydens sekere ongerymdhede opgespoor is.

## Verwysings 
## Eksterne skakels 
* FIFA se amptelike blad oor Zakumi
Sjah

[duimnael|Slaapkamer van sjah [Mohammad Reza Pahlavi.]]
[duimnael|Die "wit paleis" van sjah Mohammad Reza Pahlavi in [Teheran.]]

**Sjah** (شاه) is 'n Persiese woord wat *koning* beteken. Die woord is 'n verbastering van die proto-Indiese "kshatriya", iemand wat 'n kshatra(p) of domein regeer en dus koning is. In die Achaemenide-ryk was die eretitel van die sjah "koning der konings".

Die woord word in die Afrikaanse woord *skaak* herken, van die skaakspel wat na die koning vernoem is. Die term *skaakmat* (*sjah* + Persies *maata*) beteken letterlik "die koning is hulpeloos". Alhoewel *mat* (vergelyk mart, mort) Arabies vir "dood" is en "skaakmat" dus gereeld as "die koning is dood" vertaal word, is hierdie uitdrukking reeds deur die Perse gebruik nog voordat die spel na die Arabiese wêreld versprei het.

Die woord *sjah* kom in baie Persiese name voor:
* *Sjahkam* (die wens van die koning)
* *Sjahram*
* *Sjahriar* (koning/regent)
* *Sjahrokh* (die gesig van die koning)
* *Sjahyar* (die vriend van die koning)
* *Sjahnaz* (meisiesnaam, beteken: geliefde/gunsteling van die koning)

In die geskiedenis het die Persiese Ryk tientalle konings of sjahs geken, maar in die daaglikse taalgebruik geld Mohammad Reza Pahlavi as *die* sjah.

## Bronne
Pachuca de Soto

**Pachuca de Soto** is die hoofstad en grootse stad in die Meksikaanse deelstaat van Hidalgo. Die stad het 'n bevolking van 267&nbsp;751 in 2005 gehad.

Pachuca de Soto is 'n Meksikaanse stad, die hoofstad van Hidalgo staat en die hoof van die munisipaliteit met dieselfde naam. Dit is algemeen bekend deur die inwoners van die stad en vir die res van die Mexicanen as die pragtige elegante, en dat tussen Junie en Oktober tot winde bereik 75&nbsp;km/h in die noordooste.

Die naam "de Soto" is toegepas in die erkenning van Manuel Fernando Soto, 'n inwoner van die gemeente van Tulancingo, wat beskou word as die belangrikste dryfkrag in die skep van die stand van die Hidalgo.

Dit is die setel van die CF Pachuca, gestig in 1901, wat die stad staan bekend as die "Wieg van die sokker in Meksiko".  Die stad saam met Real del Monte is wyd bekend vir sy kombuis wei hoofsaaklik.

Die inwoners is bekend as "Pachuqueños", met 'n bevolking van 267&nbsp;751 inwoners en 438&nbsp;692 in die metropolitaanse gebied. Dit is geleë 96&nbsp;km noord van Meksikostad, met 'n hoogte van 2&nbsp;400-2&nbsp;800 meter bo seevlak.
Ajatolla

duimnael|330x330px

**Ajatolla** (Arabies: آية الله; Persies: آیت‌الله; Engels: ayatollah) is 'n hoë titel wat aan Sjiïtiese geestelikes gegee word. Die woord beteken "teken van God" en dié wat die titel het, is kenners van Islam, asook regspraak, etiek en filosofie. Meestal gee ajatollas les aan godsdiensskole. Sommige het die titel groot-ajatolla.

Bekende ajatollas:
* Ruhollah Khomeini, wat die Iranse Rewolusie gelei het.
* Hoessein-Ali Montazeri, een van die grondleggers van die Iranse Rewolusie, vanaf 1989 'n teenstander van ajatolla Khomeini en van die huidige politieke stelsel is Iran.
* Ali Khamenei, die huidige geestelike leier van Iran, aanhanger van die konserwatiewes.
* Ali al-Sistani, die hoogste Sjiïtiese geestelike in Irak.
* Mohammed Hussein Fadlallah, uit Libanon.
Hwange

**Hwange** (voorheen **Wankie**) is 'n dorp in westelike Zimbabwe. Volgens die 1992 sensus het die dorp 'n bevolking van 42&nbsp;581 gehad. Hwange is ook naby die Hwange Nasionale Park geleë, die grootste in Zimbabwe.
Tshabalala

**Tshabalala** is 'n Suid-Afrikaanse van en kan na die volgende persone verwys:

* Mandoza (1978-2016), verhoognaam van Suid-Afrikaanse musiekster Mduduzi Tshabalala.
* Manto Tshabalala-Msimang (1940-2009), Suid-Afrikaanse Minister van Gesondheid (1999-2008).
* Siphiwe Tshabalala (1984-), Suid-Afrikaanse sokkerspeler.
* Tshabalala, 'n landelike nedersetting in Mbombela Plaaslike Munisipaliteit.
Collie Buddz

**Collie Buddz** (gebore **Colin Harper**, 21 Augustus 1981) is 'n reggae- en dancehall-kunstenaar van Bermuda, bekend vir sy enkelspeler "*Come Around*".

## Verwysings 
## Eksterne skakels 
* Collie Buddz se amptelike webtuiste
Karibiese walrus

Die **Karibiese walrus** was 'n walrusspesie wat in die Karibiese See voorgekom het en drie miljoen jaar gelede uitgesterf het.

Die spesie was in Junie 2010 die onderwerp van 'n ondersoek in die Amerikaanse Kongres. Die oliemaatskappye het tydens die opstel van hulle veiligheidsdokumente teks vanaf 'n dokument wat oorspronklik vir die olieborings in Alaska opgestel is, gekopieer. Na die kopiëring is verwysings na gevare vir die (Arktiese) Walrusse agtergelaat. Dis nie net BP wat hierdie fout gemaak het nie, maar ook ander groot oliemaatskappye.

Die fout het die oliemaatskappye se beeld groot skade berokken en tot heelwat kommentaar in Amerikaanse media gelei.

## Verwysings
Arsenal F.C.

**Arsenal Football Club** is 'n professionele Londense sokkerspan wat in die Engelse Premier League speel. Hulle is een van die suksesvolste Engelse sokkerspanne en het al drie keer die Premier League gewen. 

Die klub dra rooi-en-wit truie en hul tuisveld is die Emirates-stadion in Noord-Londen. Hulle bynaam is "The Gunners". Die klub is in 1886 in Woolwich, Suidoos-Londen, gestig en is vernoem na die Royal Arsenal wapenfabriek. 

In 1913 het die klub na die Highbury Stadium in Islington, Noord-Londen, geskuif, en in 2006 na die nuwe, groter, Emirates-stadion, slegs 'n halwe kilometer vanaf Highbury.

## Erelys 
### Plaaslik
* **Kampioen van Engeland (13)**
: 1930–31, 1932–33, 1933–34, 1934–35, 1937–38, 1947–48, 1952–53, 1970–71, 1988–89, 1990–91, 1997–98, 2001–02, 2003–04
* **FA Cup (14)**
: 1930, 1936, 1950, 1971, 1979, 1993, 1998, 2002, 2003, 2005, 2014, 2015, 2017, 2020
* **League Cup (2)**
: 1987, 1993
* **Charity Shield / FA Community Shield (16)**
: 1930, 1931, 1933, 1934, 1938, 1948, 1953, 1991 (gedeel), 1998, 1999, 2002, 2004, 2014, 2015, 2017, 2020

### Europees 
* '''European Cup Winners' Cup (1)**
: 1993–94
* **Inter-Cities Fairs Cup (1)'''
: 1969–70

## Bekende oud-spelers en afrigters 
### Spelers 
*  Thierry Henry
*  Dennis Bergkamp
*  Tony Adams
*  Ian Wright
*  Patrick Vieira
*  Robert Pirès
*  Freddie Ljunberg
*  Gilberto Silva

### Afrigters 
*  Herbert Chapman
*  George Graham

## Verwysings 
## Eksterne skakels 
* Amptelike webwerf
Carl Wilhelm Scheele

duimnael|regs|200px|Scheele se huis met sy apteek in Köping, Swede.

**Carl Wilhelm Scheele** (Stralsund, 9 Desember 1742 – Köping, 21 Mei 1786) was 'n Sweedse chemiese apteker en die ontdekker van 'n aantal chemiese elemente. Van die elemente wat hy ontdek het sluit in: suurstof, stikstof, barium, chloor, mangaan en wolfram.
586 v.C.

## Gebeure 
* Die Koninkryk Juda word deur Nebukadnesar II verslaan. Die Jode word as ballinge na Babilon gedeporteer.
* Die Tempel van Salomo word verwoes, in Jerusalem word huise verbrand en die stadsmure afgebreek.

## Geboortes 
* 

## Oorlede 
* Sedekia, koning van Juda.
Studenteraad

'n **Studenteraad** (SR) is 'n verkose vergadering van studente aan 'n universiteit of ander tersiêre instelling. 'n Studenteraad verteenwoordig die belange van die studentegemeenskap en lê dit voor aan die universiteit se bestuur. Hulle verteenwoordig ook die instansie by nasionale en internasionale studenteliggame. Studente kies gewoonlik 'n voorsitter, ondervoorsitter en ampsdraers uit eie geledere. Naas die pligte wat aan die studenteraad opgelê word, word sekere voorregte ook aan lede toegeken.

## Eksterne skakels 
* Studenteraad van die Universiteit Stellenbosch
TED

duimnael|links|Die stigting se kenteken en leuse
duimnael|250px|Chris Anderson tydens 'n aanbieding in 2007.
[duimnael|250px|[Bill Gates open 'n fles met vuurvliegies tydens die 2010-konferensie.]]

**TED**, 'n afkorting vir *Technology, Entertainment, Design*, is 'n Amerikaanse privaatstigting sonder winsbejag. Die stigting hou elke jaar vier-dag lange konferensies in Amerika, Europa en Asië, waartydens talle sprekers mense inlig en vermaak deur 'n lesing oor 'n spesifieke onderwerp.

Die eerste konferensie is in 1984 as 'n eenmalige gebeurtenis gehou, maar vind sedert 1990 jaarliks plaas. Die doel van die konferensie is om mense 'n podium te gee waarvandaan hulle ander kan oortuig van hulle visies of nuwe idees – vandaar die stigting se leuse: *ideas worth spreading*. Die vroeë konferensies, wat slegs in Amerika gehou is, het op tegnologie en ontwerp gefokus, maar soos die gewildheid van die lesings toegeneem het, het die verskeidenheid onderwerpe ook toegeneem en vandag word byna alle aspekte van wetenskap en kultuur verteenwoordig. Bekende TED-sprekers in die verlede was onder andere Bill Clinton, Al Gore, Gordon Brown, Richard Dawkins, Bill Gates, die stigters van Google en verskeie Nobelpryswenners. Video's van byna alle lesings word op die stigting se webwerf en ook ander webwerwe beskikbaar gestel vir die algemene publiek.

Van 2005 tot 2009 het die stigting elke jaar drie geldpryse aan wenners geskenk, met die doel om hulle "wens om die wêreld te verander" te help realiseer. Sedert 2010 word slegs een wenner gekies, in 'n poging om te verseker dat die gekose "wens" 'n werklikheid kan word. Die wenner se wens word op die jaarlikse hoofkonferensie bekendgemaak, in 'n toespraak wat nie langer as 18 minute mag duur nie.

Die inhoud van die lesings word só aangebied dat dit vir die leek toeganklik is; die lesings is nie bedoel om bloot teoretiese kennis oor te dra nie, maar ook om begrip en bewussyn te kweek.

## Eksterne skakels 
* www.ted.com, bevat video's van die lesings van afgelope konferensies.
Tenoor

duimnael|300px|Tenoor

**Tenoor** (vanuit Latyn: *tenere*: *vashou*) is 'n funksionele stem in musiek, naamlik die derde stem in die vierstemmige musikale harmonieleer.

Die term tenoor word ook gebruik vir:
* tenoor (sangstem), die hoogste manlike sangstem;
* die laer (maar nie die laagste) variant van 'n aantal musiekinstrumente, soos die:
** tenoorblokfluit
** tenoorsaxofoon
** tenoortromboon

## Sien ook 
* Sopraan
* Alt
* Bariton
* Bas

## Eksterne skakels 
*
Franz Marx

**Franz Marx** (21 Maart 1942 - 26 September 2021) was 'n Afrikaanse akteur, draaiboekskrywer, regisseur en vervaardiger.
In 1969 het Kavalier Films 'n rolprent die lig laat sien wat op die lewe van die vroeëre legendariese Afrikaanse komponis Danie Bosman gegrond is. Franz Marx was in die titelrol. Ander spelers was Min Shaw (as Dorothy Bosman) en Fritz van Lingen (as Anton de Waal, 'n ander bekende in die Afrikaanse musiekwêreld van daardie tyd). Die regisseur was Elmo de Witt.

Dit was een van Marx se vroeë werke, wat sou uitloop op 'n formidabele reeks ander bydraes tot die Suid-Afrikaanse TV- en rolprentbedryf, waarvan die TV-sepie Egoli: Plek van Goud (as vervaardiger) stellig die bekendste is.

## Filmografie 
Van die ander rolprente en TV-reekse waarin Marx as akteur te sien is:
* Jy is my liefling, 1968 (rolprent)
* Dr Kalie, 1968 as Harry
* Agter Elke Man, TV-reeks, (1985–1990). 
* Verskeie ander

## Regisseur 
Marx was die regisseur van die volgende rolprente:
* Netnou hoor die kinders, 1977
* Geel Trui vir 'n Wenner, 1983
* Die Prince van Pretoria, 1993

## Vervaardiger 
Van die rolprente en TV-reekse wat Marx vervaardig het:
* Pasgetroud, rolprent
* Egoli: Plek van Goud, TV-reeks op M-Net, (1992–2010)
* Egoli (Afrikaners is plesierig), rolprent
* Verskeie ander

## Skryfwerk 
* Spieëlbeeld, spanningsverhaal (Protea, 2017). 

## Verwysings 
## Eksterne skakels 
*
Brandon October

**Brandon October** (gebore 30 Mei 1977) is 'n Suid-Afrikaanse sanger, TV-aanbieder en akteur. Hy het in 2002 die tweede plek (net na Heinz Winckler) in die Suid-Afrikaanse weergawe van die sangekompetisie *Idols* verower. Sy debuutalbum, *Temptation* is in Oktober 2003 vrygestel en word in 2004 vir 'n SAMA-toekenning in die kategorie *Beste Popalbum* genomineer. October is 'n aanbieder op kykNET en mede-aanbieder van die gewilde Supersterre-TV-musiekkompetisie wat op op SAUK2 gebeeldsend word.

## Diskografie 
* Temptation CD, 2004
* Idols Christmas Album, 2006
* Skouspel CD, 2006
* Skouspel DVD, 2006
* Daar Waar Liefde Staan CD, 2007
* Kaapse Jol CD, 2007
* Skouspel CD, 2007
* Skouspel DVD, 2007

## Verwysings 
## Sien ook 
* Suid-Afrikaanse Musikante

## Eksterne skakels 
* Brandon October se amptelike webtuiste 
* 
*
Groot-Brakrivier

:''Moet nie verwar word met die Grootbrakrivier in die Oos-Kaap wat 'n sytak van die Groot-Visrivier is nie.''

Die **Groot-Brakrivier** is 'n rivier in die Wes-Kaap, Suid-Afrika. Die rivier mond uit in die suidelike Indiese Oseaan by . Die naaste groot dorpe is Mosselbaai, 24&nbsp;km na wes, en George, 34&nbsp;km na die ooste per pad. Die hoofbydraers tot die Groot-Brakrivier is die Perdebergrivier, Tweeriviere en Varingsrivier. Die dorpie Groot-Brakrivier is naby die riviermonding.

## Sien ook 
* Klein-Brakrivier
Herbertsdale

duimnael|links|210px|Ds. H.S. Pretorius, eerste NG leraar van Herbertsdale.

**Herbertsdale**  is 'n klein dorpie aan die suidelike helling van die Outeniekwaberge. Dit is geleë 53&nbsp;km noordwes van Mosselbaai in die vallei van die Langtourivier ('n sytak van die Gouritsrivier). Die R327-streekroete draai by PetroSA noordwaarts uit die N2 nasionale pad en via die Du Plessispas lei die pad verby Herbertsdale en met die Cloetespas oor die berge na Van Wyksdorp en Ladismith. Die dorpie val in die Tuinroete-distriksmunisipaliteit.

## Geskiedenis 
James Benton Herbert het teen 1860 29 5&nbsp;ha van die plaas Hemelrood besit. In 1862 het die kerkraad van die NG kerk op Mosselbaai 'n stukkie van daardie grond van Herbert gekoop om 'n gebou op te rig wat as kerk en skool vir die afgesonderde gemeenskap sou dien. Landmeter Lewis A. Vintcent het opdrag ontvang om 'n dorpie by die skool uit te lê en die eerste erwe is op 14 Julie 1865 verkoop. In 1863 het eerw. Johann Kretzen van George reeds met sendingwerk daar begin wat vanaf 1872 deur die Berlynse Sendinggenootskap onder bekende sendelinge soos  eerwaardes Kikillus, Fritz Scheffler en J.G. Grosskopf voortgesit is. In 1913 stig die wyk Herbertsdale van Mosselbaai af as 'n selfstandige gemeente van die NG Kerk met ds. H.S. Pretorius as die eerste predikant.

In die gebied word met beeste, skape, bokke en volstruise geboer. Op die vrugbare rivieroewers word lusern, lemoene, graan en druiwe verbou. Al die afgelope tweehonderd jaar word aalwyne getap.

## Sien ook 
* Lys van dorpe in Suid-Afrika
* Cloetespas
* Du Plessispas

## Bibliografie 
* *Standard Encyclopaedia of Southern Africa*, del 5. Kaapstad: Nasou, 1972 
* Bouwer, Alba en Hans Scheffler: Liewe Lydia-Liewe Fritz. Kaapstad: Tafelberg, 1972 
* 1913–1963 Gedenkboek van die 50-jarige bestaan van die Nederduitse Gereformeerde Gemeente Herbertsdale
Reebok

: *Hierdie artikel handel oor die nedersetting. Vir die hert, sien ree.*

**Reebok** is 'n strandoord aan die Suid-Kaapse kus geleë tussen Groot- en Klein-Brakrivier.

Toe die spoorlyn tussen Mosselbaai en George gebou is, het 'n stuk duingrond van die plaas Rheeboksfontein tussen die see en die spoor kom te lê. Weens die ongerief hieraan verbonde was die eienaar bereid om dit te verkoop. Twintig morg is in 1911 vir 50 pond aan 10 boere van Oudtshoorn as 'n vakansieoord verkoop. Van die begin af het die eienaars van Strand Rust probleme gehad met 'n goeie toegangsroete oor die duine en met drinkwater. Alles wat nodig was vir 'n vakansie moes aangery word “...’n  slagskaap of twee, 'n fuik hoenders en 'n lewendige kalkoen saamgeneem strand toe. Soms moes 'n koei ook aangejaag word van Oudtshoorn … Dit het soms twee dae geneem om die koei op Reebok te kry”, aldus Hazel le Roux. Na 1957 is die grond bokant die spoor ontwikkel as Reebok. In 1965 is beide oorde saam as dorpsgebied  verklaar onder die naam Reebok en het die naam Strand Rust verdwyn.

Die munisipaliteit van Mosselbaai het water aangelê en vanaf 1976 is elektriese krag verskaf en in dieselfde jaar is 'n gemeenskapsaal gebou. Reebok beskik sedert daardie tyd ook oor sy eie brandweerwa. Reebok en sy buuroord Tergniet se strande is baie rotsagtig. Daar is mooi poele met mossels, seekatte, krappe en visse. Van die planne om rotse weg te skiet om oop strand te skep het niks gekom nie. Afstammelinge van die aanvanklike boere van Oudtshoorn soos die Le Rouxs en De Jagers is nog  vakansietye daar. Selfs die Volksraadslid vir Oudtshoorn, Piet Badenhorst, en die President van die Senaat, kmdt. Chris van Niekerk, het daar vakansies deurgebring.

Baie ontwikkeling het sedert die sewentigerjare van die vorige eeu aan hierdie kusstrook  plaasgevind. Reebok het al hoe meer permanente inwoners gekry en saam met Klein-Brakrivier, Tergniet en Fraaiuitsig tot woonbuurte van Mosselbaai ontwikkel.

## Verwysings 
## Bibliografie 
* Le Roux, Hazel: *Die verhaal van Reebok*. 1991.
Siepietnica

**Siepietnica** is 'n dorp in die Poolse woiwodskap Subkarpate. Die dorp is aan die Ropa-rivier en ongeveer 132&nbsp;km suid van Krakau en 43&nbsp;km noord van die grens met Slowakye geleë.

## Eksterne skakels 
* Amptelike webwerf
Stary Browar

duimnael|regs|Buite-aansig van *Stary Browar*
duimnael|regs|Die nuwe uitbreiding
duimnael|regs|"Foto van die jaar"-uitstalling in 2011
duimnael|links|200px|Binne die winkelsentrum
**Stary Browar** ("Ou Brouery") is 'n sake- en kultuursentrum wat op 5 November 2003 in die middestad van Poznań, Pole geopen is. 

Die sentrum het in die historiese gebou van 'n voormalige brouery ontstaan wat in 1876 opgerig is en tot 1980 in gebruik was. Die oorspronklike buitekant van die brouery is grotendeels bewaar en tydens die ombou gerekonstrueer. Die sakegedeelte van *Stary Browar* behels sowat 100 winkels op vier verdiepings, kantore asook talle restaurante, kroeë en kafees. 

Die sentrum bied daarnaas uitstallings aan en beskik oor 'n sogenaamde kunsbinneplein waar konserte, toneelopvoerings, vernissages, werkwinkels en ander kulturele aktiwiteite op die gebied van skildery, beeldhoukuns, teater, musiek, dans en film deur die *Kulczyk*-stigting aangebied word.

Op 11 Maart 2007 is die sentrum uitgebrei sodat die gebou se totale oppervlakte tans sowat 122&nbsp;000 m² beloop. Die aantal winkels is sodoende verdubbel, en die totale boukoste het €125 miljoen beloop.

## Toekennings 
*Stary Browar* se konsep wat kultuur en sake met mekaar verbind is net soos die argitektoniese ontwerp in 2005 met die *International Council of Shopping Centers (ICSC)* se *Design and Development Award* in die kategorie beste middelgroot winkelsentrum bekroon. Drie jaar later is die sentrum deur die ICSC as die mooiste winkelsentrum ter wêreld aangewys.

## Verwysings 
## Eksterne skakels 
* *Stary Browar – Witamy w Centrum Handlu, Sztuki i Biznesu - Amptelike webtuiste*  ,
Bongani Khumalo

**Bongani Sandile Khumalo** (gebore op 6 Januarie 1987 in Manzini, Swaziland) is 'n Suid-Afrikaanse sokkerspeler wat as 'n verdediger vir Supersport United en die Suid-Afrikaanse nasionale sokkerspan speel.

Khumalo is in Swaziland gebore, maar trek saam met sy ouers na Pretoria toe hy slegs twee jaar oud is.

## Internasionale loopbaan 
Khumalo het sy eerste doel op internasionale vlak op 22 Junie 2010 tydens die FIFA Sokker-Wêreldbekertoernooi in 2010 in 'n wedstryd teen Frankryk aangeteken.

## Verwysings 
## Eksterne skakels 
* FIFA se statistieke 
* Loopbaangeskiedenis
Katlego Mphela

**Katlego Abel Mphela** (gebore op 29 November 1984 in Brits, Noordwesprovinsie) is 'n Suid-Afrikaanse sokkerspeler wat vir Mamelodi Sundowns in die Premier League en vir die Suid-Afrikaanse nasionale sokkerspan speel.

## Internasionale loopbaan 
Mphela het sy eerste internasionale doel teen die Seychelle op 26 Februarie 2005 aangeteken.

Tydens die FIFA Sokker-Konfederasiebeker in 2009 teken hy 'n doel met 'n vryskop teen Spanje aan.

Mphela was deel van die 23-tal wat Suid-Afrika in die FIFA Sokker-Wêreldbekertoernooi in 2010 verteenwoordig het. Hier speel hy tydens die openingswedstyd teen Meksiko, wat gelykop 1 - 1 eindig. Daarna speel hy in die wedstryd teen Uruguay, maar hulle verloor die wedstryd 3 - 0. Daarna teken hy Suid-Afrika se tweede doel in die laaste groepwedstryd teen Frankryk aan.

Sy internasionale doele:

## Verwysings 
## Eksterne skakels 
* FIFA se statistieke 
* Loopbaangeskiedenis
Manzini

duimnael|links|200px|Die ''Ex Tum's George Hotel'' in Manzini.
duimnael|links|200px|Die pad na Bremersdorp in 1945.

**Manzini** is een van die grootste stede van Eswatini en is die hoofstad van die gelyknamige distrik. Volgens die 2004-sensus het die stad 73&nbsp;000 inwoners gehad. Die stad was tot 1960 bekend as **Bremersdorp** en is die belangrikste industriële sentrum van die Afrika-land.

## Stedeband 
*  Keighley (West Yorkshire)
SuperSport United

**SuperSport United Football Club** (dikwels net SuperSport genoem) was ’n Suid-Afrikaanse professionele sokkerklub wat in Atteridgeville in Pretoria gesetel was. Die span het in die Premiersokkerliga gespeel tot en met hul verkoop aan Siwelele ná die einde van die 2024/25-seisoen.

Onder ondersteuners was United bekend as *Matsatsantsa ya Pitori*. Hul tuiswedstryde is gewoonlik in die Lucas Moripe-stadion in Atteridgeville gespeel.

Die klub het oorspronklik bekend gestaan as *Pretoria Stad*. Die klub is in 1994 deur M-Net gekoop waarna toestemming verkry is om die klub te hernoem.

## Verwysings
Żywiołak

**Żywiołak** is 'n Poolse folkmusiekgroep wat elemente van Slawiese folk- en psigedeliese musiek, punk, rockmetal, akoestiese transtechnomusiek, drum 'n' bass, dub, chillout en ambient-musiek met die klanke van antieke en moderne musiekinstrumente, argaïese en hedendaagse stemtegnieke kombineer.

In April 2006 is Żywiołak met die *Grand Prix* van die Poolse Uitsaaikorporasie se *New Tradition*-folkmusiekfees bekroon. Żywiołak was een van dertien Poolse finaliste vir die *Eurovision*-sangfees in 2008. Hul lied, *Noc Kupały*, is egter gediskwalifiseer aangesien dit reeds voor 1 Oktober 2007 gepubliseer is – 'n oortreding van die sangfees se reëls.

## Diskografie 
* *Muzyka psychodelicznej świtezianki* (EP, 2007)
* *Nowa Ex-Tradycja* (2008)
* *Nowa Mix-Tradycja (2010)
* *Globalna wiocha (2011)
* *Muzyka psychoaktywnego stolema (2016)
* *Pieśni pół/nocy (2017)
* *Wendzki Sznyt (2019)

## Verwysings 
## Eksterne skakels 
* *Amptelike webtuiste*
* Żywiołak op *myspace.com''
Egoli: Afrikaners is plesierig

**Egoli: Afrikaners is plesierig** is 'n oorwegend Afrikaanse vollengte rolprent met Engelse onderskrifte wat op 16 Junie 2010 in teaters in Suid-Afrika begin draai het. Die rolprent is vervaardig nadat die laaste Egoli TV-sepie op 31 Maart 2010 uitgesaai is. Die rolprent het 'n ouderdomsperk van 13GT (geweld, taal). Die skrywer en vervaardiger is Franz Marx, die regisseur is Bromley Cawood en die hoofrolle word deur David Rees en Darren Kelfkens vertolk.

Marx was gekant teen die vertoon van Engelse subtitels omdat hy glo dat dit meer steurend op die grootskerm as op televisie is. Nu Metro het egter aangedring dat subtitels vir Engelse kykers aangebring word omdat die rolprent meer Afrikaans as die TV-reeks bevat.

## Genre 
Die rolprent is 'n drama.

## Rolspelers 
* David Rees as Niek Naudé
* Darren Kelfkens as Joe
* Tiffany Kelly as Sonet
* Michelle Beling as Candy
* Shaleen Surtie-Richards as Nenna
* Christine Basson as Nora
* Brümilda van Rensburg as Louwna
* Casper de Vries as Pa Duif
* Lerato Motau as TJ
* Christina Storm as Bienkie
* Kaz McFadden as Nenna se kleinseun

## Storielyn 
Niek en Joe doen saam diens op die grens. Na 'n hinderlaag vind 'n skietongeluk plaas wat die twee se lewens later beïnvloed. Sake soos kinderhandel, prostitusie, swart ekonomiese bemagtiging en emigrasie word in die rolprent aangespreek en oefen 'n invloed op die karakters uit. Die rolprent eindig met 'n skietvoorval op 'n wolkekrabber in Johannesburg, waarna die twee vrede met hulle verlede maak.

## Sien ook 
* Lys van Afrikaanse rolprente

## Verwysings 
## Sien ook 
* Egoli: Plek van Goud, TV-sepie.

## Eksterne skakels 
*
Axxess

**Axxess DSL (Edms.) Bpk.** (of net **Axxess**) is een van die vier grootste internetdiensteverskaffers in Suid-Afrika, met hul hoofkantoor in Port Elizabeth en is in 1997 gestig. Axxess was een van die eerstes wat in die ADSL-prysoorlog in 2009 hul pryse van die algemene R70 per gigagreep na onder R30 per gigagreep vir ADSL-dataverbindings verlaag het, saam met ander diensverskaffers soos Afrihost, Web Africa en G-Connect.

Die hoof- uitvoerende beampte in 2010 was Gian Visser.

## Verwysings 
## Eksterne skakels 
*  Amptelike webwerf
*  Axxess op Facebook
*  Axxess op Twitter
2009 ADSL-prysoorlog in Suid-Afrika

Die **2009 ADSL-prysoorlog in Suid-Afrika** is 'n prysoorlog wat laat in 2009 begin het toe 'n paar internetdiensverskaffers skielik die pryse van hul produkte drasties verlaag het. Die oorlog is begin nadat Afrihost die mark verras het met hul aanbieding van R29 per gigagreep vir internettoegang vir tuisgebruikers. 

Volgens Gian Visser, hoof- uitvoerende beampte (HUB) van Afrihost, was die grootste katalisator vir hierdie skielike verlaging van markpryse die ingebruikneming van die ondersese optieseveselkabel SEACOM in 2009, wat tot 'n toename in Suid-Afrika se internasionale bandwydte gelei het. Dit het weer laer internasionale bandwydtepryse tot gevolg gehad, wat internetdiensverskaffers aan eindgebruikers kon oordra.

Axxess, Web Africa en G-Connect het kort ná Afrihost gereageer met hul eie prysverlagings.

## Verwysings 
## Eksterne skakels 
* Onderhoud tussen Techcentral.co.za en Gian Visser, HUB van Afrihost
George Longane

**George Longane** (gebore George Mzwandile Longane op 31 Oktober 1970) is 'n Suid-Afrikaanse sanger. Sy debutalbum, *Baie Baie* is in 2010 deur Select-musiek vrygestel. Longane was vantevore 'n lid van die musiekgroep *Victor and the Rasta Rebels* gewees. Hy was ook 'n stigterslid van *Reflections*.

## Diskografie 
* Baie Baie, 2010 SELECT

## Verwysings 
## Sien ook 
* Lys van Suid-Afrikaanse musikale kunstenaars

## Eksterne skakels 
*
Bronisław Komorowski

**Bronisław Maria Komorowski** (Pools: [brɔˈɲiswaf kɔmɔˈrɔfskʲi] ; * 4 Junie 1952 in Oborniki Śląskie) is 'n Poolse politikus het vanaf 2010 tot 2015 as president van Pole gedien. Tussen 2007 en 2010 het hy die amp van maarskalk van die Poolse parlement (Sejm) beklee. Tot 2010 was hy lid van die party Burgerplatform *(Platforma Obywatelska)* en het tussen 2000 en 2001 as minister van verdediging gedien.

Nadat die Poolse staatspresident Lech Kaczyński op 10 April 2010 in 'n vliegtuigongeluk naby die Russiese stad Smolensk gesterf het, het Komorowski as president van die parlement - volgens die Poolse grondwet die tweede hoogste amp in die staat - tydelik die amp van staatshoof waargeneem. As kandidaat van die Burgerplatform het Komorowski in die presidensiële verkiesing van 2010 gestaan met 41,22 persent die meeste stemme op hom verenig, maar geen algehele meerderheid behaal nie. Hy het dus in 'n tweede rondte teen Jarosław Kaczyński gestaan, Lech Kaczyński se tweeling en kandidaat van die nasionaal-konserwatiewe party *Prawo i Sprawiedliwość* ("Reg en Geregtigheid"), wat in die eerste rondte van die verkiesing tweede gekom het. Komorowski is uiteindelik met 'n algehele meerderheid van die uitgebragte stemme as nuwe president van Pole verkies en het die ampseed op 6 Augustus 2010 afgeleë.

## Verwysings 
## Eksterne skakels 
*  *Amptelike webtuiste van Bronisław Komorowski*
*  *Amptelike webtuiste van die Sejmmaarskalk*
FIFA Sokker-Konfederasiebeker in 2013

Die **FIFA Sokker-Konfederasiebeker in 2013** (Portugees: *Copa das Confederações da FIFA Brasil 2013*; Engels: *FIFA Confederations Cup*) is van 15 tot 30 Junie 2013 in Brasilië aangebied en het vir die gasheer as ’n voorbereiding op die FIFA Sokker-Wêreldbekertoernooi in 2014 gedien. Dit was die sewende sokker-konfederasiebeker wat onder FIFA se vaandel aangebied is. Die eerste twee toernooie in 1992 en 1995 is onder die naam *Koning Fahd*-beker aangebied en terugwerkend deur FIFA as Sokker-Konfederasiebekertoernooie erken.

duimnael|links|upright|Die Sokker-Konfederasiebekertrofee waarom meegeding is
Soos gebruiklik het die gasheerland, die destydse wêreldkampioen en die kampioene van elk van die ses sokkerbonde deelgeneem. Die gasheer en verdedigende kampioen Brasilië het die toernooi gewen nadat hulle Spanje met 3–0 in die eindstryd geklop het. Italië het in die derde en Uruguay in die vierde plek geëindig.

## Stadions 
Wedstryde is in die volgende stede gespeel:

## Deelnemende spanne 
duimnael|400px|Spanne wat aan die FIFA Konfederasiebeker in 2013 deelgeneem het

## Wedstrydbal 
duimnael|Adidas Cafusa, die FIFA Sokker-Konfederasiebeker in 2013 se amptelike wedstrydbal
Die FIFA Sokker-Konfederasiebeker in 2013 se amptelike wedstrydbal is vervaardig deur Adidas en van die Adidas Tango 12, die Europese Sokkerkampioenskap 2012 se amptelike wedstrydbal, ontleen. Dit is tydens die FIFA Sokker-Konfederasiebeker in 2013 se loting onthul. Die bal is genoem “Cafusa” ([kɐˈfuzɐ]) – ’n sillabiese afkorting van die Brasiliaans-Portugese woorde ***ca**rnaval* (“karnaval”), ***fu**tebol* (sokker) en ***sa**mba*, afgesien van die feit dat dit homofoon is met *cafuza*, die Portugese woord vir ’n zamba. d.w.s. ’n vrou van gemengde Amerindianse en Afrika-herkoms. Die voormalige Brasiliaanse kaptein Cafu is genooi om die bal amptelik te onthul. Die ranglys vir die 2013-toernooi is soos gevolg:

## Meeste doele aangeteken 
Meeste doele aangeteken:

|

|}

## Verwysings 
## Eksterne skakels 
*  fifa.com: *Neymar dazzles as Brazil conquer*
*  fifa.com: *FIFA Technical Report*
Vlag van St. Lucia

Die **nasionale vlag van St. Lucia** is op 22 Februarie 1979 amptelik in gebruik geneem. Die vlag vertoon ’n blou baan met ’n geel driehoek onder ’n swart byl met ’n wit fraiing.

## Simboliek 
duimnael|links|150px|Petit Piton, een van die pieke wat in die vlag gesimboliseer word.
Die swart-goud gelaagde driehoek simboliseer die Pitons (twee heuwels naby Soufrière wat die herkenningspunte van die eiland is).

Die blou agtergrond stel die tropiese lug voor asook die water wat St. Lucia omring. Die goud simboliseer vooruitgang en die sonskyn. Die swart en wit simboliseer harmonie tussen die verskillende rasse en die invloede van die swart- en blanke kulture wat goed saamwerk op die eiland. Die feit dat die swart ’n groter ruimte beslaan as die wit dui rofweg op die getalleverhouding van die verskillende rasse op die eiland.

## Ander vlae 

Lêer:Flag of Saint Lucia (1875-1939).svg|  Vlag van St. Lucia, 1875 tot 1939
Lêer:Flag of Saint Lucia (1939–1967).svg|  Vlag van St. Lucia, 1939 tot 1967
Lêer:Flag of Saint Lucia 1967.svg|  Vlag van St. Lucia, 1967 tot 1976
Lêer:Flag of Saint Lucia (1979-2002).svg|  Vlag van St. Lucia, 1976 tot 2002

## Sien ook 
## Verwysings 
## Eksterne skakels 
*  St. Lucia by *Flags of the World*.
*
Cloetespas

duimnael|regs|250px|'n Deel van die pas.
duimnael|regs|250px|Vanaf 'n ander uitkykpunt.
duimnael|regs|250px|Uitsig vanaf 'n afstand.

Die **Cloetespas** is 'n bergpas op die R327 wat Herbertsdale oor die Outeniekwaberge met Van Wyksdorp, Ladismith en Calitzdorp in die Klein Karoo verbind.

Hierdie redelik onbekende pas is reeds in die 1850's gebou en waarskynlik genoem na die familie wat die grond aan die suidelike kant van die pas besit het. Boere in die Klein Karoo direk noord van die pas het hierdeur 'n kortpad na Mosselbaai met sy hawe verkry. Voorheen moes hulle 70&nbsp;km weswaarts gaan óm die Plattekloof of 20&nbsp;km ooswaarts oor die Attakwaskloofpas. Herbertsdale is eers in 1865 en Van Wyksdorp in 1904 gestig.

Aanvanklik het die pas as Cloeteskraalpas bekend gestaan. Cloetesberg direk noord van die pas is 1 007&nbsp;m hoog. Noordoos lê Spitskop op 1 029&nbsp;m, noordnoordwes Vreysberg op 1 110&nbsp;m en daarna sak die pas tot in die vallei van die Gouritsrivier. Met die Jan Mullerbrug (geopen in 1955) gaan die pad oor die Gourits. Omdat die rivier en sy talle sytakke 'n besonder wye opvanggebied het, kan hierdie brug betreklik maklik oorstroom. Gedurende die 1970's en 1980's is die roete verder verbeter.

Ná 1910 is die roete aangepas om die steiler dele uit te skakel. Aan die suidelike hang kan die ou paddele nog gesien word waar dit effens wes van die nuwe trajek loop. Die ou en nuwe dele sluit in die vallei aan die noordekant weer bymekaar aan. Op dié spesifieke punt is oorblyfsels van 'n klipfort uit die Tweede Vryheidsoorlog (1899-1902) wat destyds deur die *Mossel Bay District Mounted Troops* opgerig is. Dit staan op 'n klein koppie in die hoek gevorm deur die aansluiting van die ou en nuwe pad. 'n Kilometer verder na die Klein Karoo is nog 'n ruïne van 'n blokhuis. Dit het uitsig gebied oor die plat gedeelte van die pas wat na die Klein Karoo lei. Daar is selfs 'n derde bouval van 'n fortjie. Hulle moes verhinder dat Boere-kommando's hulp veral in die vorm van vars perde ontvang van ondersteuners in Suid-Kaapland; en van wapens en ammunisie voorsien word deur skepe aan die kus. In ander Suid-Kaapse passe was daar hoogstens twee van hierdie fortjies. Dit dui dalk op die belangrikheid van hierdie roete vir soldate te perd.

Hierdie pas en die Gouritsrivier vorm die skeiding tussen die Lange- en die Outeniekwaberge.

## Bibliografie 
* *Standard Encyclopaedia of Southern Africa*, vol. 3. Kaapstad: Nasou, 1971
* *Op Pad in Suid-Afrika*. Erasmus, B.P.J., Johannesburg: J. Ball,1995

## Sien ook 
* Lys van bergpasse in Suid-Afrika
Velnias

**Velnias** is een van twee skeppergode in die Litause mitologie. In die meeste skeppingsverhale word Velnias deur Dievas, die Oppergod geskep, terwyl hulle in ander versies van die begin van die wêreld af naas mekaar bestaan.

Alhoewel Velnias gewoonlik as die teenspeler van Dievas uitgebeeld word, verskil sy rol merkbaar van dié van Satan in die Hebreeus-Christelike mitologie. So is Velnias in die ou Litause godsdiens hoofsaaklik as aard-god en god van die onderwêreld beskou. Eers later, met die kerstening van Litaue vanaf die laat 14de eeu, is die naam Velnias aan die Christelike duiwel met al sy negatiewe trekke oorgedra.

## Velnias in die skeppingsmites 
Volgens die meeste Litause skeppingsmites het die wêreld aanvanklik net uit water bestaan waarop Dievas, die oppergod, gewandel het. Sommige mites beskryf hoe Velnias (wat dikwels ook Liucius genoem word) deur Dievas geskep word - die oppergod spoeg uit of vryf stene teen mekaar totdat Velnias uit die vonke ontstaan.

Ander skeppingsmites verduidelik dat Dievas en Velnias van die begin van die tyd af naas mekaar bestaan het en die wêreld gemeenskaplik gevorm het. Tog vervul die twee godhede teenoorgestelde funksies: Dievas of God skep alle dinge wat nuttig en aantreklik is, Velnias vorm daarenteen alle dinge wat as skadelik of lelik kan geld. God skep vlaktes, terwyl Velnias klowe, bergpieke en moeraslande laat ontstaan. Dievas skep die gesonde mens, maar Velnias sorg daarvoor dat siektes hom pla. Dievas skep nuttige diere, terwyl roofdiere soos wolwe hul ontstaan aan Velnias te danke het. En wanneer Dievas die saad vir bome en nuttige gewasse uitsaai, lewer Velnias bloot stene op. Dit is Dievas wat doelbewus optree tot voordeel van die mens, terwyl Velnias hom slegs probeer naboots, maar nooit daarin slaag om sy oorspronklike planne te verwesenlik nie. Sodra Dievas die boere, wat harde werk verrig, met singvoëls verbly, besluit ook Velnias om 'n mooi voël te skep, maar het uiteindelik slegs 'n padda in hande. Dievas skep engele uit vonke, Velnias se pogings bly beperk tot duiweltjies.

Die Litause skeppingsmites verduidelik met hul teenspeler-motief dat die wêreld, soos ons dit ken, ondenkbaar sou wees sonder die onvrywillige samewerking van Dievas en Velnias. Velnias word nie soseer as kwaaddoener voorgestel nie, maar eerder as komiese figuur.

## Verwysings
Mosambiekse oorstroming van 2007

regs|duimnael|200px|Ligging van Mosambiek
regs|duimnael|200px|Sikloon Favio het die land op 22 Februarie 2007 binnegedring.

Die **Mosambiekse oorstroming van 2007** het laat in Desember 2006 begin toe die Cahora Bassa-dam weens swaar reën oorgeloop het. Dit het in Februarie 2007 vererger toe die Zambezirivier sy walle oorstroom en vloede in die omliggende streke van Mosambiek veroorsaak het.  Die Chire- en Rivubuerivier het ook oorstroom.  Teen 22 Februarie het die Verenigde Nasies gesê dat ongeveer 121 000 mense deur die vloed ontheem is.  Sommige indiwidue het geweier om hul huise en vee agter te laat. 

Die Mosambiekse owerhede het vroeg in Februarie nie verwag dat die vloed so verwoestend soos die 2000 en 2001-vloed sou uitdraai nie. Paulo Zucula, hoof van Mosambiek se nasionale hulpagentskap, het gesê:

*‘‘Ons verwag meer reën as wat ons in 2001 gehad het. Die toestand is besig om te versleg, en dit sal erger raak, maar hierdie keer is ons beter voorbereid as in 2001.”*  en noodvoorsiening is op 15 Februarie van stapel gestuur. 

’n Enkele VN-helikopter is uitgestuur om voedselhulp by die toevlugsentrums af te lewer.  Ewenwel het duisende mense nie kos of drinkwater ontvang nie, terwyl die kans dat siektes sou uitbreek ook toegeneem het.

Paulo Zucula het sy vroeë kommentaar teruggetrek, deur te sê: 
*“Ons was nie voorbereid nie…dis nog ’n ramp*. "

Die Kategorie-4 Sikloon Favio het deur die sentrale Inhambaneprovinsie die land binnegedring. Wetenskaplikes wat die sikloon se bewegings dopgehou het, het voorspel dat dit toekomstige vloede in die Zambeziriviervallei sou vererger. 

## Verwysings
Lifebook

duimnael|300px|Fujitsu Lifebook 810U skootrekenaar
duimnael|Fujitsu Lifebook P-1032
**LIFEBOOK** is 'n reeks skootrekenaars wat deur Fujitsu gemaak is.
Onder die LIFEBOOK-naam bied Fujitsu 'n reeks dun en ligte draagbare, mini of lessenaaralternatiewe skootrekenaars, sowel as verwisselbare of leivormige tabletrekenaars.

## Produkte 
* Fujitsu LifeBook T4310 Tabletrekenaar
* Fujitsu LifeBook T4410 Tabletrekenaar
* Fujitsu LifeBook S710 Notaboekrekenaar
* Fujitsu LifeBook T1010 Tabletrekenaar
* Fujitsu LifeBook S6520 Notaboekrekenaar
* Fujitsu LifeBook S760 Notaboekrekenaar
* Fujitsu LifeBook T5010 Tabletrekenaar
* Fujitsu LifeBook T900 Tabletrekenaar
* Fujitsu LifeBook P3010 Notaboekrekenaar
* Fujitsu LifeBook T2020 Tabletrekenaar
* Fujitsu LifeBook P770 Notaboekrekenaar
* Fujitsu LifeBook P8020 Notaboekrekenaar
* Fujitsu LifeBook P1630 Tabletrekenaar
* Fujitsu LifeBook MH380 Mini- Notaboekrekenaar
* Fujitsu Lifebook UH900 Mini- Notaboekrekenaar
* Fujitsu LifeBook E8420 Notaboekrekenaar
* Fujitsu LifeBook AH550 Notaboekrekenaar
* Fujitus LifeBook NH570 Notaboekrekenaar
* Fujitsu LifeBook E780 Notaboekrekenaar
* Fujitsu LifeBook C325 Notaboekrekenaar
* Fujitsu Lifebook Q2010 Subnotaboekrekenaar 
* Fujitsu Lifebook P3110 Notaboekrekenaar

## Eksterne skakels 
* FreeBSD op Lifebook P7010 
* Fujitsu LifeBook T2010 beoordeling 
* Fujitsu LifeBook U810 beoordeling op PCWorld.ca